b"\n_START_ARTICLE_\nAndr\xc3\xa9 Bettencourt\n_START_PARAGRAPH_\nAndr\xc3\xa9 Bettencourt (21. huhtikuuta 1919 Saint-Maurice-d'\xc3\x89telan \xe2\x80\x93 19. marraskuuta 2007) oli ranskalainen poliitikko. Bettencourt toimi mm. Ranskan kulttuuriministerin\xc3\xa4 1970\xe2\x80\x931971 ja ulkoministerin\xc3\xa4 1973. H\xc3\xa4n istui Ranskan kansalliskokouksessa 1956\xe2\x80\x931977 ja sen j\xc3\xa4lkeen senaatissa vuoteen 1995._NEWLINE_Bettencourt kuului nuoruudessaan fasistiseen La Cagouleen, jonka tarkoitus oli kaataa Ranskan kolmas tasavalta. H\xc3\xa4n kirjoitti vuosina 1940\xe2\x80\x931942 natsipropagandalehti La Terre fran\xc3\xa7aiseen kymmeni\xc3\xa4 artikkeleita, joista osa sis\xc3\xa4lsi antisemitistisi\xc3\xa4 n\xc3\xa4kemyksi\xc3\xa4. Tiedon Bettencourt'n taustoista toi julkisuuteen vasta Jean Frydman 1990-luvulla._NEWLINE_Bettencourt valittiin 23. maaliskuuta 1988 Ranskan instituutin Taideakatemia Acad\xc3\xa9mie des Beaux-Arts'n j\xc3\xa4seneksi. H\xc3\xa4n on ollut vuodesta 1950 naimisissa Liliane Bettencourt'n kanssa, ja heill\xc3\xa4 on yksi yhteinen tyt\xc3\xa4r. Bettencourt kuului L'Or\xc3\xa9alin hallitukseen 1990-luvulle saakka, kunnes erosi 75 vuoden i\xc3\xa4ss\xc3\xa4._NEWLINE_H\xc3\xa4nelle my\xc3\xb6nnettiin Croix de guerre, ja h\xc3\xa4n oli Kunnialegioonan ritari."